رووژنامەی  "كانساس سيتی ستار" وت: بونی گۆتش وە کەفالەی ٢٥ هەزار دۆلار زیندان کریا، دویای توومەتبارکردنی وە دزیکردن یا تەقەلای دزیکردن لە دەزگایگ حکومەتی.
دەسەڵاتەیل وتن: ئەو ژنە لە تەمەن ٧٨ ساڵە، پەیامیگ دادە دەس خانمە فەرمانبەر بانکەگە ک ئویشێد: نیەخوازم رخد بووەم، ئەوەیش لە دویاترین دزیکردن لە ویلایەت میسوری ئەمریکا.
بەڵگەیل دادگا لەی باوەتە نشان دان ک پەیام کەیوانووەگە ئویشێد: هاتمەسە دزیکردن، ١٣٠٠٠ دەنگ پویل کانزایی بویچگ خوازم، سوپاس، نیەخوازم رخد بووەم.
وتنیش؛ کامیرایل ناو بانکەگە نشان دەن هەنای ژنەگە وەدەس کوتێدە بان مێزەگە و خوازێد وەزوی پویلەگە وەپی بیەن.
وتنیش؛ بوو مەی لەو ژنە هاتگە، و پویلیش لەناو ماشینەگەی رشیاگە.
وەچەودیەیل وتن: ژنەگە دڵنگ بوور پووشاوێد، و دەسکیش و چەویلکەی سیا و ماسکیگ رەنگ سیا پیچاگە.
دویای ئەوە ک پویل کەفتە دەس کەیوانوو، پولیس کەفتە مینەی شوین و نوینی، تا ئەفسەرەیل کردنەی دی، و ماشینەگەی وسانن.
گۆتش وەرجەیە دوو گلە وە توومەت دزیکردن بانک تاوانبار کریاگە، یەکەمیان لە ساڵ ١٩٧٧ لە کالیفۆڕنیا، و دویەمەگە لە ساڵ ٢٠٢٠ لە شار کانساس بویە.
